Document ID: /roh_data/filtered/fineweb-2-filterrobots_roh.jsonl.gz/46110

Quellas controllas duajan mussar la fitness corporala dals pilots, dentant era probabels sintoms da stress e psichics, scriva l’Organisaziun aviatica internaziunala da las Naziuns Unidas. Sche questas controllas laschan enavos dubis, lura duai era dar tests neuropsicologics.
Regla da 2 pilots en il cockpit
Sco mesira a curta vista ha la Lufthansa e la Germanwings decidì ch’igl è obligatoric ch’adina 2 pilots èn en il cockpit. Era la societad aviatica Air France ponderescha d’introducir questa regla.
Mardi passà ha il co-pilot da la maschina da Germanwings chaschunà la crudada da l'aviun. Pertge ch’el ha fatg quai n’è anc betg enconuschent.
RR novitads 9:00